open-index/open-wikipedia-markdown huggingface dataset:
Autobahn A16 (Sveitsi)

**Autobahn A16** on moottoritie Luoteis-Sveitsissä. 

## Reitti
A16 kulkee Juravuoriston poikki Ranskasta Keski-Sveitsiin. Tie alkaa Ranskan rajalta Belfortin eteläpuolelta, tieltä N1019, päättyen Biel/Bienneen moottoritielle A5. A16 kulkee kansallisen valtatien **N16** reittiä (). 

A16:n pituus on 85 kilometriä. Tie on 2–4-kaistainen. Tie kulkee Juran ja Bernin kantonien alueella.

## Rakentaminen
Moottoritietä A16 rakennettiin 30 vuotta vuodesta 1987 vuoteen 2017. Tien rakentamiskustannukset olivat 6,5 mrd. Sfr eli noin 75 milj. frangia kilometriltä. Tietä onkin moitittu kalliiksi varsinkin, kun ottaa huomioon tien liikennemäärät: vuonna 2016 vuotuinen vuorokausikeskiarvo oli Bielin päässä La Heuttessa 17&nbsp;500 ajoneuvoa ja Ranskan päässä Belfortissa 5&nbsp;500 ajoneuvoa. Toisaalta rakentaminen on ollut hankalan maaston takia työlästä. Tie kulkee kolmanneksen matkastaan tunnelissa, joita on lähes 30.

## Lähteet
*

### Viitteet

## Aiheesta muualla

*
*


A16 Porrentruy 090716.jpg|A16 ohittaa Porrentruyn 4-kaistaisena.
Svisa autovojo A16 inter Eschert kaj Moutier 213.JPG| A16 kulkee Moutierin kautta.
Court BE Autobahnbrücke 7901.jpg | Siltatyömaa Courtissa.
Henrik Gustaf Borenius (professori)

**Henrik Gustaf Borenius** (3. lokakuuta 1802 Uusikirkko – 5. maaliskuuta 1894 Helsinki) oli suomalainen luonnontutkija, joka sai professorin arvon.

Boreniuksen vanhemmat olivat kirkkoherra Henrik Borenius ja Sofia Stråhlman ja puoliso vuodesta 1852 Augusta Mathilda Nervander (k. 1909), professori Johan Jakob Nervanderin tytär. Tuomiokapitulin asessori Alexander Ferdinand Borenius oli hänen veljensä. Henrik Gustaf Borenius valmistui filosofian tohtoriksi (maisteriksi) 1827 ja toimittuaan sekä opettajana että pappina hänestä tuli 1834 matematiikan dosentti ja samalla Helsingin yliopiston saksan kielen lehtori. 1846 hänet nimitettiin matematiikan ja fysiikan apulaiseksi. 1848-1860 hän toimi yliopiston magneettisen observatorion johtajana. Borenius tutki muun muassa valon heijastumista, painovoiman määräämistä heilurin avulla sekä myöhemmin maapallon litistymistä, tähtitieteellisiä paikanmäärityksiä ja Suomen pinta-alaa. Johtamassaan laitoksessa Borenius pyrki toteuttamaan appensa Johan Jakob Nervanderin suunnittelemaa havainto-ohjelmaa. Boreniukselle myönnettiin professorin arvo 1856.

## Lähteet

## Aiheesta muualla
*  Viitattu 26.12.2013.
* Boreniuksen ansioluettelo (ruotsiksi). (Viitattu 26.12.2013)

## Katso myös
* Borenius
Léa Seydoux

**Léa Seydoux** (oik. **Léa Hélène Seydoux-Fornier de Clausonne**; s. 1. kesäkuuta 1985 Pariisi) on ranskalainen elokuvanäyttelijä ja malli, joka tunnetaan muun muassa rooleistaan elokuvissa *[[Kunniattomat paskiaiset]]* (2009), *[[Midnight in Paris]]* (2011), **' (2011), ''[[The Grand Budapest Hotel]]'' (2014), ''[[The Lobster]]'' (2015) ja ''[[The French Dispatch]]'' (2021). Vuonna 2013 hänet palkittiin [[Cannesin elokuvajuhlat|Cannesin elokuvajuhlien]] [[Kultainen palmu|Kultaisella palmulla]] elokuvasta ''[[Adelen elämä: osat 1 ja 2]]''. Hän on ollut viisi kertaa ehdokkaana [[César-palkinto|César-palkinnon]] saajaksi. Hän näytteli myös [[Bond-tyttö]] Madeleine Swannia elokuvissa ''[[007 Spectre]]'' (2015) ja ''[[007 No Time to Die]]'' (2021). Lisäksi Seydoux on näytellyt yhtä pääroolia elokuvassa ''[[Crimes of the Future (vuoden 2022 elokuva)|Crimes of the Future]]'' (2022) sekä merkittävää sivuroolia elokuvassa **' (2024).

Vuonna 2019 aikakauslehti *Reader’s Digest* nimesi Seydouxin yhdeksi kaikkien aikojen mahtavimmista ranskalaisista naisnäyttelijöistä. Vuonna 2020 *[[Vogue]]* nimesi hänet yhdeksi kaikkien aikojen kauneimmista ranskalaisista naisnäyttelijöistä ikinä.

## Yksityiselämä
Seydoux’n vanhemmat ovat pukusuunnittelijana ja filantropistina toiminut Valérie Schlumberger sekä liikemies Henri Seydoux.

Syyskuussa 2016 Seydoux paljasti, että hän odottaa poikaystävänsä André Meyerin kanssa heidän ensimmäistä lastaan. Tammikuussa 2017 hän synnytti pojan.

Léa Seydoux’n isoisä Jérôme Seydoux on elokuvayhtiö Pathén hallituksen puheenjohtaja. Léan isä Henri Seydoux on lennokkeja muun muassa sotakäyttöön valmistavan Parrot-yhtiön perustaja ja toimitusjohtaja.

## Filmografia

## Lähteet

## Aiheesta muualla
*
Miklós Geregye

**Miklós Geregye** () oli unkarilainen aatelinen, joka toimi vuosien 1265–1270 aikana Transilvanian voivodina.  Hän oli viimeinen voivodi, jonka Unkarin kuningas Béla IV nimitti. 
Miklós tuki kuningas Béla IV:tä hänen käydessään valtataistelua poikaansa Tapani V:sta vastaan. Tapani V:den tullessa kuninkaaksi 3. toukokuuta vuonna 1270 Miklós pakeni maasta ja pääsi Böömin kuningas Ottokar II Přemyslin suojelukseen. Miklós osallistui seuraavan vuonna sotaretkeen Unkaria vastaan Ottokar II:n joukoissa. Ottokarin ja Tapani V:n välisen rauhansopimuksen jälkeen loppuvuodesta 1271 Miklós palasi Unkariin, mutta sai takaisin vanhan aatelisasemansa vasta Tapani V:n kuoltua 6. elokuuta 1272. Hän toimi uudelleen Transilvanian voivodina 1272–1273. 

Myös Miklósin isoisä Eth Geregye toimi Transilvanian voivodina vuosina 1200–1202.

## Katso myös
* Luettelo Transilvanian ruhtinaista

## Lähteet
* 
* 

### Viitteet
Kambodžan vaakuna

**[[Kambodža]]n vaakunassa** on gajasingha (leijona norsun kärsällä) vasemmalla ja kuninkaallinen leijona oikealla, jotka pitelevät sateenvarjoja. Nämä symboloivat kuningasta ja kuningatarta. Nykyinen vaakuna otettiin käyttöön vuonna  1993.

## Entiset vaakunat

## Aiheesta muualla
Germund Cederhielm

**Germund Cederhielm** (13. syyskuuta 1661 Ruotsi – 26. elokuuta 1741 Vinnerstad, Motala, Ruotsi) oli ruotsalainen laki- ja hallintomies.
 
Cederhielmin vanhemmat olivat maaherra, vapaaherra Germund Cederhielm vanhempi ja Maria Stenqvist. Hän opiskeli lakia Uppsalassa ja toimi 1681-1688 kihlakunnan tuomarina, tuli 1689 Itä-Göötanmaan varamaaherraksi, 1699 Svean hovioikeuden asessoriksi, 1704 Närken laamanniksi, 1711 Itä-Götanmaan laamanniksi ja samana vuonna Södermanlandin maaherraksi sekä Götan hovioikeuden presidentiksi 1723.  Vuosina 1725-1727 Cederhielm toimi Ison vihan jälkeisen ns. läntisen tutkijakunnan puheenjohtaja. Tutkijakunta käsitteli kansalaisten Turun, Porin ja Hämeen lääneissä virkamiehiä vastaan esittämiä laittomuuksia koskevia valituksia ja muutenkin pyrki esittämään keinoja maan tilanteen parantamiseksi. Tutkijakunta kiersi alueellaan kesällä 1725 valituksia kuuntelemassa, sen toiminta koettiin tehokkaaksi. 

Cederhielmin ensimmäinen puoliso vuodesta 1683 oli Anna Margareta Nyman (k. 1716) ja toinen vuodesta 1719 kreivitär Frederika Henrietta Albertina Lewenhaupt (k. 1766).

## Lähteet
*  Sivu 115.
Chloé Trespeuch

**Chloé Trespeuch** (s. 13. huhtikuuta 1994) on ranskalainen lumilautailija, joka kilpailee lumilautakrossissa.

Euroopan nuorten olympiafestivaaleilla vuonna 2011 Trespeuch saavutti hopeaa lumilautakrossissa. Nuorten MM-kilpailuissa 2011 sekä 2013 hän saavutti lumilautakrossissa hopeaa. Stonehamin MM-kilpailuissa 2013 Trespeuch sijoittui lumilautakrossissa neljänneksi.

Trespeuch saavutti ensimmäisen aikuisten arvokisamitalinsa Sotšin talviolympialaisissa 2014, joissa sijoittui kolmanneksi. Hän nousi pronssille kahden hänen edellään olleen laskijan, Michela Moiolin ja Aleksandra Žekovan, törmättyä keskenään lähellä maalia. Kreischbergin MM-kilpailuissa 2015 hän sijoittui 12:nneksi. 

Trespeuch saavutti  Sierra Nevadan MM-kilpailuissa 2017 hopeaa lumilautakrossin henkilökohtaisessa kilpailussa ja kultaa joukkuekilpailussa. Pyeongchangin olympialaisissa 2018 hän sijoittui lumilautakrossissa viidenneksi. MM-kilpailuissa Solitudessa 2019 ja Idre Fjällissä 2021 hän oli lumilautakrossissa seitsemäs. Pekingissä 2022 hän saavutti samassa lajissa olympiahopeaa. Bakurianin MM-kilpailuissa 2023 hän sijoittui lumilautakrossissa viidenneksi ja sai joukkuekilpailussa pronssia. Engadinin MM-kilpailuissa 2025 hän oli lumilautakrossissa kymmenes sekä Milanon ja Cortinan olympialaisissa 2026 yhdeksäs.

Lumilautailun maailmancupissa Trespeuch kilpaili ensimmäisen kerran Arosassa maaliskuussa 2011 sijoittuen kuudenneksi. Ensimmäisen palkintosijansa hän saavutti oltuaan kolmas Veysonnaz'ssa maaliskuussa 2015. Ensimmäisen voittonsa hän otti Bokwangissa helmikuussa 2016. Kaikkiaan hän on voittanut seitsemän henkilökohtaista maailmancupin osakilpailua ja sijoittunut 46 kertaa kolmen parhaan joukkoon. Hän voitti lumilautakrossin maailmancupin kaudella 2023–2024, sijoittui toiseksi kausilla 2017–2018, 2022–2023 ja 2025–2026 sekä kolmanneksi kausilla 2019–2020 ja 2021–2022.

## Lähteet

## Aiheesta muualla
*Chloé Trespeuch'n kotisivut
Life Thru a Lens

**Life Thru a Lens** on brittiläisen Robbie Williamsin ensimmäinen studioalbumi. Albumi julkaistiin Britanniassa 29. syyskuuta 1997. Suomessa albumi onnistui pääsemään vuonna 2003 midprice-listan 2. sijalle.

## Kappaleet
#
#
#
#
#
#
#
#
#
#
#
#

### Japanin bonuskappaleet
#
#

## Singlet
# *Old Before I Die* (14. huhtikuu 1997)
# *Lazy Days* (14. heinäkuu 1997)
# *South of the Border* (15. syyskuuta 1997)
# *Angels* (1. joulukuuta 1997)
# *Let Me Entertain You* (16. maaliskuuta 1998)

## Arviot
* Allmusic: 

## Aiheesta muualla
* Life Thru a Lens discogs.com -sivustolla

## Lähteet
Maalismaan voimalaitos

**Maalismaan voimalaitos** on Pohjolan Voima Oy:n omistama vesivoimalaitos Oulussa, Yli-Iin suuralueella. Iijoen suulta laskien Maalismaa on toinen voimala. Sen koneasema sijoitettiin aiemmista Iijoen voimalaitoksista poiketen noin puolen kilometrin päähän uomasta. Veden johtamista varten rakennettiin pitkähkö yläkanava. Yläkanavan alitse on rakennettu tunneli, jossa virtaa *Nauruanoja* niminen pieni joki.

Vuonna 1967 valmistuneen voimalan putouskorkeus on 18 metriä. Laitoksessa on kaksi Kaplan-turbiinia ja kaksi 24&nbsp;MVA:n generaattoria. Voimalan teho on 38,6&nbsp;MW ja vuosituotanto 180&nbsp;GWh. Voimalaitos on peruskorjattu vuosina 2009–2011. Voimalaitoksen arkkitehtuurin on suunnitellut arkkitehti Uki Heikkinen.

## Lähteet

## Aiheesta muualla
Eva Adamczyková

**Eva Adamczyková** (o.s. Samková, s. 28. huhtikuuta 1993) on tšekkiläinen lumilautailija, joka kilpailee lumilautakrossissa. Hän on olympiavoittaja ja kaksinkertainen maailmanmestari.

Nuorten MM-kilpailuissa 2010 Samková saavutti kultaa lumilautakrossissa. Hän uusi mestaruutensa sekä vuonna 2011 että 2013. La Molinan MM-kilpailuissa 2011 Samková sijoittui lumilautakrossissa viidenneksi ja Stonehamin MM-kilpailuissa 2013 seitsemänneksi. Sotšin olympialaisissa 2014 Samková voitti kultaa lumilautakrossissa. Hän sijoittui Kreischbergin MM-kilpailuissa 2015 samassa lajissa kuudenneksi. Sierra Nevadan MM-kilpailuissa 2017 hän oli lumilautakrossissa kahdestoista ja joukkuekilpailussa viides. Hän saavutti olympiapronssia lumilautakrossissa Pyeongchangissa 2018. Hän voitti  lumilautakrossin henkilökohtaisen maailmanmestaruuden Park Cityssä 2019. Idre Fjällin MM-kilpailuissa 2021 hän saavutti lumilautakrossissa pronssia ja oli joukkuekilpailussa viides. Hän voitti lumilautakrossin maailmanmestaruuden Bakurianissa 2023. Milanon ja Cortinan olympialaisissa 2026 hän saavutti samassa lajissa hopeaa.

Lumilautailun maailmancupissa Samková kilpaili ensimmäisen kerran Valmalencossa maaliskuussa 2010 sijoittuen 12:nneksi. Kymmenen parhaan joukkoon hän sijoittui ensimmäisen kerran Stonehamissa helmikuussa 2011 oltuaan kuudes. Ensimmäisen palkintokorokesijoituksensa hän saavutti Valmalencossa maaliskuussa 2011 oltuaan toinen. Ensimmäisen maailmancupin voittonsa Samková saavutti Blue Mountainilla helmikuussa 2013. Seuraavat voittonsa hän saavutti Montafonissa joulukuussa 2013 ja Vallnord-Arcalísissa tammikuussa 2014. Kaikkiaan hän on voittanut 19 maailmancupin osakilpailua ja sijoittunut 35 kertaa kolmen parhaan joukkoon (tilanne 28.3.2025). Hän voitti lumilautakrossin maailmancupin kokonaiskilpailun kausilla 2016–2017, 2018–2019 ja 2020–2021 sekä sijoittui toiseksi kaudella 2015–2016.

## Lähteet

## Aiheesta muualla

*Eva Adamczykován kotisivut
I’ve Been Expecting You

**I’ve Been Expecting You** on brittiläisen Robbie Williamsin toinen studioalbumi. Albumi julkaistiin 26. lokakuuta 1998 ja se sai kriitikoilta hyvän vastaanoton. Listaykköseksi se nousi Irlannissa ja Britanniassa.

## Kappaleet
#
#
#
#
#
#
#
#
#
#
#
#
##
##
##

## Singlet
# *Millennium* (7. syyskuuta 1998)
# *No Regrets* (30. marraskuuta 1998)
# *Strong* (15. maaliskuuta 1999)
# *She’s the One* (8. marraskuuta 1999)
# *Win Some Lose Some* (13. maaliskuuta 2000)

## Arviot
* Allmusic: 

## Aiheesta muualla
* I've Been Expecting You discogs.com -sivustolla

## Lähteet
Helene Olafsen

**Helene Olafsen** (s. 21. helmikuuta 1990 Oslo) on norjalainen uransa lopettanut lumilautailija.

Nuorten MM-kilpailuissa 2006 Olafsen saavutti hopeaa lumilautakrossissa. Hän voitti nuorten maailmanmestaruuden samassa lajissa vuonna 2007. Vuonna 2008 hän saavutti hopeaa big airissa. Arosan MM-kilpailuissa 2007 Olafsen sijoittui lumilautakrossissa pronssille. Gangwonin MM-kilpailuissa 2009 hän voitti kultaa lumilautakrossissa. Vancouverin olympialaisissa 2010 Olafsen sijoittui lumilautakrossissa neljänneksi. Stonehamin MM-kilpailuissa 2013 hän saavutti samassa lajissa pronssia.

Lumilautailun maailmancupissa Olafsen kilpaili ensimmäisen kerran Lake Placidissa maaliskuussa 2007 sijoittuen lumilautakrossissa kahdeksanneksi. Kolme päivää myöhemmin hän sijoittui samassa lajissa kolmanneksi. Ensimmäisen voittonsa hän saavutti viikkoa myöhemmin Stonehamissa. Toisen voittonsa hän otti Leysinissä helmikuussa 2008. Kolmannen voittonsa Olafsen saavutti Veysonnazissa tammikuussa 2010 ja neljännen La Molinassa maaliskuussa 2010.

Vuosina 2018–2021 Olafsen juonsi *[[Senkveld]]*-keskusteluohjelmaa TV&nbsp;2:lla.

## Lähteet
Jaakko Niemelä

**Jaakko Niemelä** (s. 1959 Rauma) on suomalainen kuvataiteilija. Niemelä asuu ja työskentelee Helsingissä ja Raumalla.

Niemelä on opiskellut Kankaanpään taidekoulussa vuosina 1982–1985, Kiasman Taiteilija museossa -koulutusohjelmassa vuonna 2008 ja valon arkkitehtuuria Aalto-yliopistossa vuosina 2008–2009.

Niemelä on pitänyt useita yksityisnäyttelyitä ja osallistunut lukuisiin yhteisnäyttelyihin kotimaassaan ja useissa muissa maissa. Hän on tehnyt monia julkisia taideteoksia. Niemelä työskentelee myös yhdessä vaimonsa kuvanveistäjä Helena Hietasen kanssa.

## Palkinnot
*1985 Puolalais-suomalaisen merigrafiikan kilpailu, Gdansk, Puola
*1987 Biennale Balticum, Rauma
*1997 Werkstattpreiss der Kunststiftung Eric Hauser, Rotweil, Saksa
*2004 Kuntien Eläkevakuutus uusi toimistotalo, Kaisaniemi , Helsinki, 1. palkinto, yhdessä Helena Hietasen kanssa
*2005 Kuvataiteen valtionpalkinto
*2005 Mäntän kuvataideviikot
*Vaasan sisäsataman ja Yliopistonrannan yleiskaavan arkkitehtisuunnittelu kilpailu, jaettu 1. sija arkkitehdit Käpy ja Simo Paavilainen, Helena Hietasen ja Jaakko Niemelän ympäristöteos luonnos ”Valobulevardi – silta kuvan läpi” osana yleiskaavaehdotusta
*2006 Tikkurilan keskustapuiston ja kävelykadun maisema – arkkitehtuurikilpailu Arkkitehtitoimisto Molinon työryhmä, 2. palkinto, yhdessä Helena Hietasen kanssa
*Kunniamaininta, Valtatie 6:n Lappeenrannan liittymien ympäristötaiteen kilpailu
*2007 Tapiolan terminaalin taidekilpailu, 2. palkinto, yhdessä Helena Hietasen kanssa
*2009 Helsingin kaupungin kulttuuripalkinto, yhdessä Helena Hietasen kanssa
*2010 Tasavallan presidentin virka-asunnon taidekilpailu, yhdessä Helena Hietasen kanssa, 1. sija
*2022 taiteilijaeläke

## Kuvia julkisista teoksista

Tiedosto:Jaakko Niemelä - Down Town – läpinäkyvä kaupunki 2002 - 2m.jpg|*Down Town – läpinäkyvä kaupunki*, 2002, Vantaa.
Tiedosto:Jaakko Niemela Kial 2004.JPG|*Kiäl*, 2004, Rauma.
Tiedosto:Counting numbers by Jaakko Niemelä 2004 Oulu.JPG|*Counting Numbers*, 2004, Oulu.
Tiedosto:Gridlock by Jaakko Niemelä 1.JPG|*Gridlock*, 2006, Vaasa.
Tiedosto:Animo by Jaakko Niemelä.JPG|*Animo*, 2011, Espoo.
Tiedosto:118. White open, Langensteinin aukio, Kirjastonkatu 13, kuva 3.12. 2015.jpg|*White Open*, 2014, Vaasa.
Tiedosto:Kartastoja1.jpg|*Kartastoja*, yhdessä Helena Hietasen kanssa, 2018, Jyväskylä.
Tiedosto:Kartastoja2.jpg|*Kartastoja*, yhdessä Helena Hietasen kanssa, 2018, Jyväskylä.
Tiedosto:Helena Hietanen ja Jaakko Niemelä - Kartasto 1708..2018 - 2018 - Tikkurilan rautatieaseman eteläinen alikulku - Ratakatu 11 - Jokiniemi - Vantaa - 1.jpg|*Kartasto 1708/2018*, yhdessä Helena Hietasen kanssa, 2018, Vantaa.


## Lähteet

## Aiheesta muualla
* Jaakko Niemelän verkkosivut
*
Oreiller-Killy

**Oreiller-Killy** (myös **OK run**) on laskettelurinne Val d’Isèressä Ranskassa.

Rinne on nimetty ranskalaisten alppihiihtäjien Henri Oreillerin ja Jean-Claude Killyn mukaan.

Oreiller-Killyssä järjestetään nykyisin naisten alppihiihdon maailmancupin kilpailuja, ennen Stade Olympique de Bellevarden valmistumista vuoden 1992 talviolympialaisiin myös miehet laskivat tällä rinteellä maailmancupin kilpailuja. Kaudella 2016–2017 Beaver Creekin kilpailut siirrettiin tälle rinteelle.

## Reitti
Oreiller-Killyn yläasema sijaitsee 2 689 metriä merenpinnan yläpuolella Rocher de Bellevarde -vuorella. Rinne on kokanaisuudessaan liukuosuusvoittoinen ja se kaartaa koko ajan oikealle vuoren rinnettä myötäillen.

Naisten syöksylaskuradan lähtö sijaitsee *Cabane à Franco*ssa (Francon alppimaja). Sen jälkeen tulee *Bosse à Colombin* (Colombinin kumpu), *Le Téléphone* (Puhelin), *Le Carrousel* (Karuselli) ja *L’Entrée de la Forêt* (Sisäänkäynti metsään), jossa sijaitsee puuraja. Sen jälkeen tulee *La Bosse à Emile* (Emilen kumpu), *Le Plan des Eaux* (Vesiasema), *La Compression* (Kompressio), *La Cabane à Poincet* (Rinnemaja), *La Traversée* (Ulospäin kallistus) ja *L’Usine à Neige* (Lumitehdas).

Oreiller-Killyn alasema sijaitsee 1 797 metriä merenpinnan yläpuolella La Daillen kylässä.

## Lähteet
* Val d’Isère Ski area ValdIsere.com 
* Piste Map – Val d’Isère ValdIsere.com 
* The OK run  worldcup-ValdIsere.com 
* Results – Val d’Isère fis-ski.com
James Hopwood Jeans

**James Hopwood Jeans** (11. syyskuuta 1877 Lontoo – 16. syyskuuta 1946 Dorking) oli englantilainen fyysikko, tähtitieteilijä ja matemaatikko. Hän ehdotti ensimmäisenä, että ainetta syntyy jatkuvasti kaikkialla maailmankaikkeudessa.

Sir James Jeans tunnetaan monien kansantajuisten tähtitieteen kirjojen tekijänä. Häneltä on suomennettu teokset *Maailmankaikkeus*, *Maailmankaikkeuden arvoitus* sekä *Kautta aikojen ja avaruuksien*.

## Lähteet

## Kirjallisuutta
*
Sparreholmin linna

**Sparreholmin linna** on rakennus Ruotsissa Flenin kunnan Sparreholmissa. Linnan rakennutti vapaaherra Johan Wilhelm Sprengtporten ja se valmistui vuonna 1759. Nykyään siellä pidetään konferensseja.

Linnan takana sijaitsevassa talousrakennuksessa on automuseo. Automuseota ylläpitää liikemies Helge Karinen, jonka tytär Anna Karinen omistaa linnan ja hallinnoi sitä.

## Lähteet

## Aiheesta muualla
* Linnan kotisivut   
* Slottsguiden
Bérénice Bejo

**Bérénice Bejo** (s. 7. heinäkuuta 1976 Buenos Aires, Argentiina) on ranskalais-argentiinalainen näyttelijä, joka tunnetaan muun muassa rooleistaan elokuvissa *[[The Artist]]* ja *[[Menneisyys (vuoden 2013 elokuva)|Menneisyys]]*. Peppy Millerin roolistaan elokuvassa *The Artist* Bejo sai Oscar-ehdokkuuden parhaasta naissivuosasta.

## Aiheesta muualla
*
Lyhytsiipiset

**Lyhytsiipiset** (Staphylinidae) on haiskiaismaisten yläheimoon kuuluva kovakuoriaisheimo. Ne erittävät pahanhajuista nestettä, jota ruiskuttamalla ne puolustautuvat petoja vastaan.

## Ulkonäkö ja koko

Lyhytsiipisillä on pitkä ruumis, mutta peitinsiivet ovat ruumiiseen nähden lyhyet.

## Levinneisyys ja elinympäristö

Lyhytsiipiset elävät usein muurahaisten seurassa. Muurahaiset pitävät niistä huolta ja lyhytsiipiset puolestaan erittävät makeaa nestettä muurahaisille palkinnoksi huolenpidosta. Joitakin lajeja esiintyy karjanlannan seassa.

## Luokitus

Lyhytsiipisiin kuuluvia alaheimoja ovat Scaphidiinae eli Scaphidiidae ja valelyhytsiipiset (Pselaphinae/Pselaphidae), Micropeplinae, Habrocerinae, Omaliinae, Proteininae, Steninae, Aleocharinae, Staphylininae, Tachyporinae, Trichophyinae, Euasthetinae, Phloeocharinae, Paederinae, Oxyporinae, Olisthaerinae ja Oxytelinae. Lyhytsiipisiin kuuluvia sukuja ovat myyriäiset (*Bledius*) ja nupiaiset (*Stenus*). Viimeksi mainittuun sukuun kuuluu täplänupiainen (*Stenus biguttatus*). Lyhytsiipisiin kuuluva laji on myös keisarilyhytsiipi (*Staphylinus caesareus*).

## Lähteet

## Aiheesta muualla

*Suomen Lajitietokeskus: Lyhytsiipiset (Staphylinidae)
Escapology

**Escapology** on brittiläisen Robbie Williamsin viides studioalbumi, joka julkaistiin Britanniassa 18. syyskuuta 2002. Albumi sai mielipiteitä jakavan vastaanoton, vaikka sitä on myyty maailmanlaajuisesti 6,5 miljoonaa kappaletta. Albumi nousi listaykköseksi 12 maassa.

## Kappaleet
#
#
#
#
#
#
#
#
#
#
#
#
#
#

## Arviot
* Allmusic: 
* The Guardian: 

## Aiheesta muualla
* Escapology discogs.com -sivustolla

## Lähteet
Menneisyys (vuoden 2013 elokuva)

**Menneisyys** () on vuonna 2013 ensi-iltansa saanut Asghar Farhadin ohjaama draamaelokuva. Sen pääosissa ovat Bérénice Bejo, Tahar Rahim ja Ali Mosaffa.

## Näyttelijät

## Vastaanotto
### Arvostelut

## Lähteet

## Aiheesta muualla
* 
* ''Menneisyys'' Box Office Mojossa 
* ''Menneisyys'' Rotten Tomatoesissa 
* ''Menneisyys'' Metacriticissä
Dominique Maltais

**Dominique Maltais** (s. 9. marraskuuta 1980 Petite-Rivière-Saint-François) on kanadalainen lumilautailija, joka kilpailee lumilautakrossissa.

Whistlerin MM-kilpailuissa 2005 Maltais sijoittui lumilautakrossissa neljänneksi. Torinon olympialaisissa 2006 hän saavutti lumilautakrossissa pronssia. Vancouverin olympialaisissa 2010 hän sijoittui lumilautakrossissa 20:nneksi. La Molinan MM-kilpailuissa 2011 hän saavutti samassa lajissa pronssia. Stonehamin MM-kilpailuissa 2013 Maltais sijoittui hopealle. Sotšin olympialaisissa 2014 Maltais sijoittui hopealle lumilautakrossissa.

Lumilautailun maailmancupissa Maltais kilpaili ensimmäisen kerran Whistlerissä joulukuussa 2003 sijoittuen 23:nneksi. Seuraavassa kilpailussaan, tammikuussa 2004 käydyssä Bad Gasteinin kilpailussa hän saavutti toisen sijan. Ensimmäisen voitonsa hän saavutti Nassfeldissä joulukuussa 2004. Yhteensä hän on saavuttanut maailmancupissa 15 voittoa (21. maaliskuuta 2017 mennessä).

## Lähteet

## Aiheesta muualla
*Dominique Maltaisin kotisivut
Maaperäilma

**Maaperäilma** eli **maanilma** tarkoittaa maahiukkasten välissä huokosissa olevaa ilmaa. Hiilidioksidin väkevyys maaperäilmassa on yleensä 0,2–1,0 prosenttia, ilmakehässä 0,03 prosenttia. Suhteellinen kosteus on tavallisesti melkein sata prosenttia. Hyvin ojitetun pellon multakerroksen ilmapitoisuus on kosteallakin kaudella 10–25 prosenttia. Ilmavimpia ovat hiekka- ja multamaat ja tiiveimpiä hiesumaat. Maaperäilman hiilidioksidilla on merkitystä kasvien ravitsemisen kannalta sen liuetessa maanesteeseen ja lisätessä tämän
kykyä liuottaa kivennäisistä kasvin ravintoaineita. 

## Lähteet
Máté II Csák

**Máté II Csák** (; ; ) oli unkarilainen aatelinen ja sotilasjohtaja, jolla oli useita vaikutusvaltaisia tehtäviä Unkarin kuninkaiden Béla IV:n, Tapani V:n sekä Ladislaus IV:n alaisena.

Máté II Csákista löytyy ensimmäinen maininta virallisista asiakirjoista 13. kesäkuuta vuonna 1270 hänen ollessaan Transilvanian voivodi. Tämä viittaa siihen, että hän alkoi saada vaikutusvaltaa vasta kuningas Béla IV:n kuoltua 3. toukokuuta 1270. Vuonna 1271 Csák osallistui sotaretkeen Böömin kuningasta Ottokar II Přemysliä vastaan. Hän pysyi Transilvanian voivodina aina Tapani V:n äkilliseen kuolemaan 6. elokuuta 1272 saakka.  Csák toimi uudelleen Transilvanian voivodina 1274 - 1275 sekä viimeisen kerran vuosina 1276 - 1277. Joulukuussa 1278 hänet nimitettiin Unkarin kuningaskunnan palatiiniksi, mikä on kuningaskunnan toiseksi arvovaltaisin tehtävä kuninkaan jälkeen.

## Katso myös
* Luettelo Transilvanian ruhtinaista

## Lähteet
* 
* 

### Viitteet
Pungitius

**Pungitius** on piikkikalojen alalahkoon ja piikkikalojen heimoon kuuluva kalasuku, kymmenpiikkien suku.

## Lajit
Sukuun kuuluu seuraavat 10 lajia:
* *[[Pungitius bussei]]* (Warpachowski, 1888)
* *[[Pungitius hellenicus]]* Stephanidis, 1971 – Kreikankymmenpiikki
* *[[Pungitius laevis]]* (Cuvier, 1829) – Lännenkymmenpiikki
* *[[Pungitius modestus]]* Matsumoto, Matsuura & Hanzawa, 2021
* *[[Pungitius platygaster]]* (Kessler, 1859) – Ukrainanpiikki
* *[[Pungitius polyakovi]]* Shedko, Shedko & Pietsch, 2005
* *[[Pungitius pungitius]]* (Linnaeus, 1758) – Kymmenpiikki
* *[[Pungitius sinensis]]* (Guichenot, 1869) - Amurinpiikki
* *[[Pungitius stenurus]]* (Kessler, 1876)
* *[[Pungitius tymensis]]* (Nikolskii, 1889)

## Lähteet
Take the Crown

**Take the Crown** on brittiläisen muusikon Robbie Williamsin yhdeksäs studioalbumi, joka julkaistiin 5. marraskuuta 2012. Albumi oli Robbie Williamsin ensimmäinen sooloalbumi sen jälkeen, kun hän palasi Take That -yhtyeeseen. Albumi sai pääosin hyvän vastaanoton ja pääsi kahdeksan maan listaykköseksi myyden puoli miljoonaa kappaletta pelkästään Isossa-Britanniassa.

## Kappaleet
#
#
#
#
#
#
#
#
#
#
#

## Arvostelut
* AllMusic: 
* The Guardian: 

## Aiheesta muualla
* ''Take the Crown'' discogs.com -sivustolla

## Lähteet
The Ego Has Landed

**The Ego Has Landed** on Robbie Williamsin ensimmäinen kokoelma-albumi. Se julkaistiin toukokuussa 1999. Albumi sisälsi kappaleita kahdelta ensimmäiseltä levyltä.

## Kappaleet
#  (1997)
#  (1998)
#  (1998)
#  (1998)
#  (1997)
#  (1998)
#  (1997)
#  (1999)
#  (1997)
#  (1997)
#  (1998)
#  (1997)
#  (1998)
#  (1997)

## Arviot
* Allmusic: 
* Rolling Stone: 

## Aiheesta muualla
* The Ego Has Landed discogs.com -sivustolla

## Lähteet
Fårösund

**Fårösund** on taajama Gotlannin saaren pohjoisosassa Ruotsissa. Se sijaitsee Gotlannin läänissä, Gotlannin maakunnassa ja Gotlannin kunnassa, jotka ovat alueeltaan samoja. Vuoden 2010 lopussa taajamassa oli 816 asukasta.

Fårösundissa sijaitsevat Ruotsin merivoimien tukikohta ja Gotlands folkhögskola -oppilaitoksen toimipiste. Fårösundista kulkee lauttoja Fårön saarelle.

Fårösund on myös entinen kunta, johon kuului laajoja maaseutualueita taajaman lisäksi. Se muodostettiin vuoden 1952 kuntauudistuksessa yhdistämällä aiemmat Bungen, Fleringen, Fårön ja Ruten kunnat. Vuonna 1971 Fårösundin kunnasta tuli osa nykyistä Gotlannin kuntaa.

## Väestönkehitys

## Lähteet

## Aiheesta muualla

* Gotland.net
Kipinäseppä

**Kipinäseppä** (*Lybius chaplini*) on tukaaneihin kuuluva lintulaji. Sitä tavataan endeemisenä Sambiassa ja se luokitellaan uhanalaisuusluokitukseltaan vaarantuneeksi.

## Koko ja ulkonäkö
Kooltaan kipinäseppä kasvaa noin 19 cm pitkäksi ja yleisväritykseltään se on mustavalkoinen. Kipinäsepän pää on kokonaan valkoinen lukuun ottamatta silmien ympäristöjä ja nokan tyveä, jotka ovat väritykseltään punaiset. Rinta ja vatsa ovat väriltään valkoiset ja vatsan höyhenet ovat usein hieman kellertävät. Kipinäseppien pyrstö on musta ja siivet ovat mustan ja valkoisen kirjavat. Nokka on suurikokoinen ja tukeva ja väriltään harmaa. 

## Levinneisyys ja elintavat
Kipinäseppää tavataan Sambian keski- ja eteläosista. Sen elinympäristöä ovat avoimet metsätmaat, joilla kasvaa runsaasti sykomoripuita (*Ficus sycamorus*). Eritysien yleinen lintu on jokien ja purojen lähistöillä. Toisinaan kipinäseppä vierailee myös puistoissa ja puutarhoissa. Laji liikkuu tyypillisesti paerittian tai korkeintaan 6 yksilön ryhminä. Kipinäsepän ravintoa ovat pääasiassa hedelmät, erityisesti sykamorien hedelmät, mutta se voi myös pyydystää ravinnokseen selkärangattomia eläimiä kuten hyönteisiä. Kipinäsepät yöpyvät vanhojen viikunapuiden koloissa ja se myös rakentaa pesänsä puiden koloihin. Lajin pesimäkausi on marraskuussa.

Kipinäseppäkannan kooksi arvioidaan noin 7&nbsp;800 yksilöä. Vaikka laji pystyy selviämään myös osittain hakatussa tai pirstaleisessa ympäristössä on sopivien elinympäristöjen väärän väheneminen uhka lajille. Erityisen tärkeää on, että elinympärisössä on vanhoja puita pesimäpaikoiksi. Pesimätulosta huonontaa myös harmaahunajaoppaan loisiminen kipinäseppien pesissä. 

## Lähteet
Logaritminen integraalifunktio

**Logaritminen integraali** on matemaattinen funktio, joka on erityisen käyttökelpoinen analyyttisessä lukuteoriassa. Sille on määritetly, että (x \ne 1):
: {\rm li} (x) = \int_0^x \frac{1}{\ln(y)}\,dy.

missä \operatorname{ln} on  luonnollinen logaritmi.  

Logaritmisella integraalilla on tärkeä osa lukuteoriassa, kuten alkulukulauseessa:
: \pi(x)\sim {\rm li} (x),
missä \pi(x) osoittaa lukua *x* pienempien tai yhtäsuurten alkulukujen lukumäärää.

Logaritmisella integraalilla on yksi nollakohta kohdassa
: \mu = 1{,}45136\text{ }92348\text{ }83381\text{ }05028\text{ }39684\text{ }85892\text{ }02744\text{ }94930\text{ }32283\text{ }64801\text{ }... ).
Kyseessä oleva luku on Ramanujan–Soldner vakio.

## Kirjallisuutta
*
János Köszeg

**János Köszeg** () oli unkarilainen aatelinen, joka toimi Transilvanian voivodina vuonna 1273. Hänet nimitti tehtäväänsä Unkarin kuningas Ladislaus IV.

## Katso myös
* Luettelo Transilvanian ruhtinaista

## Lähteet
* 
* 

### Viitteet
Maapihka

**Maapihka** eli **maavaha** eli **otsokeriitti** on pehmeää tai huokoista kovaa massaa, joka koostuu lähinnä suurimolekyylisistä tyydyttyneistä hiilivedyistä. Se on väriltään keltaista, ruskeaa tai melkein mustaa. Se sulaa 50–100 °C:ssa.

Sitä on maaöljylöydösten yhteydessä varsinkin Galitsiassa Puolan ja Ukrainan rajaseudulla ja myös Kaukasiassa Mustanmeren ja Kaspianmeren välisellä alueella sekä Çelekenin niemimaalla Kaspianmerellä. Çelekenillä se tunnetaan nimellä *neftgil*.

Se liukenee helposti tärpättiin ja bentseeniin, vaikeasti alkoholiin ja eetteriin ja erottuu niistä liuoksista kiiltävinä kidesuomuina. Sen ominaispaino on noin 0,95. Tislaamalla ja valkaisemalla siitä saadaan väritöntä parafiinia.

## Historia
Varhaishistoriassa maapihka oli Babylonian ja Assyrian arvokkaimpia tuotteita. Sitä käytettiin alusten tiivistämiseen ja rakennuksissa muurilaastin asemesta.

## Lähteet
Gasterosteus

**Gasterosteus** on piikkikalojen alalahkoon ja piikkikalojen heimoon kuuluva kalasuku.

## Lajit
Sukuun kuuluu kuusi lajia:
**[[Gasterosteus aculeatus]]* Linnaeus, 1758 – Kolmipiikki
*†*[[Gasterosteus crenobiontus]]* Băcescu & Mayer, 1956
**[[Gasterosteus islandicus]]* Sauvage, 1874
**[[Gasterosteus microcephalus]]* Girard, 1854
**[[Gasterosteus nipponicus]]* Higuchi, Sakai & Goto, 2014
**[[Gasterosteus wheatlandi]]* Putnam, 1867

ja seuraavat kolme fossiilia:
**[[Gasterosteus abnormis]]*
**[[Gasterosteus kamoensis]]*
**[[Gasterosteus orientalis]]*

## Lähteet
Tony Sirico

**Gennaro Anthony ”Tony” Sirico, Jr.** (29. heinäkuuta 1942 New York – 8. heinäkuuta 2022 Fort Lauderdale, Florida) oli yhdysvaltalainen näyttelijä. Hän esitti muun muassa Paulie Gualtierin roolia televisiosarjassa *[[Sopranos]]*. 

## Elämä ja ura
New Yorkissa amerikanitalialaiseen perheeseen syntynyt Sirico varttui East Flatbushin ja Bensonhurstin naapurustoissa Brooklynissa. Ennen näyttelijänuraansa hän palveli hetken armeijassa. Siviilissä hänet pidätettiin useita kertoja ja hän sai kaksi vankilatuomiota. Hänellä oli tiettävästi yhteyksiä Colombon rikollisperheeseen. Hän kiinnostui näyttelemisestä teatteriryhmän esiinnyttyä vankilassa, ja vapauduttuaan hän sai ystävänsä Richard Castellanon avulla ensimmäisen näyttelijänroolinsa statistina vuoden 1974 elokuvassa *[[Nitistäjä]]*. Vuonna 1989 Sirico oli mukana dokumenttielokuvassa *The Big Bang*, jossa hän kertoi rikollisesta menneisyydestään.

Sirico esitti usein gangstereita ja rikollisia. Hän näytteli mafioso Paulie Gualtierin roolia HBO:n televisiosarjassa *[[Sopranos]]* sen jokaisella tuotantokaudella vuosina 1999– 2007. Hän sai tästä roolisuorituksestaan kaksi SAG-palkintoa. Uransa aikana Sirico myös muun muassa esiintyi Martin Scorsesen ohjauksessa *[[Mafiaveljet]]* (1990), poliisidraamassa *[[Cop Land]]* (1997) sekä useassa Woody Allenin elokuvassa, ja hän teki lisäksi muutaman jakson ääniroolin piirrossarjassa *[[Family Guy]]*. Vuonna 2012 hän kertoi James Cagneyn inspiroineen häntä näyttelijänä.

## Kuolema
Sirico kuoli floridalaisessa palveluasunnossa 79-vuotiaana perjantaina 8. heinäkuuta 2022. Kuolinsyytä ei paljastettu, mutta hänen tiedettiin sairastaneen dementiaa jo muutaman vuoden ajan. 

## Lähteet

## Aiheesta muualla
Kathryn Erbe

**Kathryn Elsbeth Erbe** (s. 5. heinäkuuta 1965) on yhdysvaltalainen näyttelijä, joka tunnetaan muun muassa Alexandra Eamesin roolista rikossarjassa *[[Kova laki: Rikollinen mieli]]* sekä Shirley Bellingerin roolista rikossarjassa *[[Kylmä rinki]]*.

Erbe oli vuosina 1993–2006 naimisissa näyttelijä Terry Kinneyn kanssa, jonka kanssa hänellä on kaksi lasta.

## Lähteet
Koripallon I-divisioona-kausi 1985–1986

**Kausi 1985–1986** oli koripallon I-divisioonan 11. kausi. Se pelattiin 10 joukkueen kesken nelinkertaisena sarjana. Kauden päätteeksi sarjan neljä parasta pelasi noususta SM-sarjaan.

## Sarjataulukko

**''Lyhenteet:** # = Sijoitus runkosarjassa, O = Pelatut ottelut, V = Voitot, H = Häviöt, P+ = Tehdyt pisteet, P- = Päästetyt pisteet, P = Pisteet''

### Loppuottelut

## Lähteet
* Kataja 1985-1986
*
Terry Kinney

**Terry Kinney** (s. 29. tammikuuta 1954) on yhdysvaltalainen näyttelijä ja teatteriohjaaja. Hän on näytellyt Emerald Cityn kehittäjän Tim McManusin roolissa rikossarjassa *[[Kylmä rinki]]*.

Kinney oli Steppenwolf Theatre Companyn perustajia vuonna 1974 yhdessä Gary Sinisen sekä Jeff Perryn kanssa.

Kinney on ollut naimisissa kahdesti: ensin näyttelijä Elizabeth Perkinsin kanssa vuosina 1984–1988 ja vuosina 1993–2006 näyttelijä Kathryn Erben kanssa, jonka kanssa hänellä on kaksi lasta.
Mattias Nørstebø

**Mattias Alfer Nørstebø** (s. 3. kesäkuuta 1995) on norjalainen jääkiekkoilija, pelipaikaltaan puolustaja.

## Ammattilaisura
Nørstebø muutti 16-vuotiaana kotimaastaan Ruotsin itärannikolle Gävleen, päästäkseen pelaamaan jääkiekkoa Brynäs IF:n juniorijoukkueissa. Debyyttinsä seuran edustusjoukkueessa hän teki kaudella 2012–2013.

Kaudella 2014–2015 Nørstebø pelasi 21 ottelua lainalla toisen sarjatason Allsvenskanin Mora IK:ssa.Nørstebø edusti Brynäsiä kevääseen 2016 asti ja siirtyi sen jälkeen kolmeksi kaudeksi Frölundaan. Siellä hän voitti Jääkiekon Mestarien liigan 2017 ja 2019 sekä Ruotsin-mestaruuden 2019.

Kaudet 2019–2021 Nørstebø pelasi Allsvenskanin Morassa ja kaudet 2021–2024 saman sarjan IF Björklövenissä.

### Maajoukkueura
Miesten arvokisoissa Nørstebø pelasi ensimmäistä kertaa vuoden 2015 MM-kisoissa. Tämän jälkeen hän on pelannut kuusissa MM-kilpailuissa sekä olympialaisissa.

## Lähteet
Fornjótr

**Fornjótr** tai **Fornjot** ("Tuhoaja" tai "Vanha jätti") on skandinaavisessa mytologiassa alkujättiläinen ja jääjättiläisten esi-isä. Joidenkin tarinoiden mukaan hän on jättiläisten ja luonnonvoimien henkilöitymien Län (Hlerin), Lågen (Login) ja Karen (Kárin) isä. Hler hallitsee merta, Logi tulta ja Kári tuulta.

## Katso myös
*Fornjótrin suku
*Frá Fornjóti ok hans ættmönnum

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Apor Péc

**Apor Péc** () oli unkarilainen aatelinen, joka toimi Transilvanian voivodina vuonna 1283. Hänet nimitti tehtäväänsä Unkarin kuningas Ladislaus IV. 

## Katso myös
* Luettelo Transilvanian ruhtinaista

## Lähteet
* 
* 

### Viitteet
Maiden ja Merien Takaa

**Maiden ja Merien Takaa** (aluksi: *Yli Maiden ja Merien*) oli 1864–1866 Helsingissä kaksi kertaa kuussa ilmestynyt lehti. Se oli ensimmäinen varsinainen suomenkielinen kuvalehti. Sen perustaja ja toimittaja oli Julius Krohn (Suonio).

Lehti alkoi ilmestyä vuoden 1864 alusta, ja Suomettaressa lehteä arvioitiin jo heti tammikuussa seuraavasti: 

Kesäkuussa 1864 sen tilaajamäärä oli kuitenkin vain 1&nbsp;300, mitä kuopiolaisessa Tapio-lehdessä ihmeteltiin ja oltiin sitä mieltä, että kyseisenlaisen lehden tilaajamäärän pitäisi olla kymmenkertainen, "vaikka hyvähän jo tuokin on".

Lehden kustantaja oli Theodor Sederholm. Lehti sisälsi historiallisia kertomuksia, elämäkertoja, novelleja ja runoja sekä suomennoksia ulkomaisista lehdistä. Krohn kirjoitti siihen "Kertomuksia Suomen historiasta", jonka kuvitus tuli ulkomailta ja ilmestyi lehdessä paljon myöhemmin kuin itse juttu. Lehden levikki supistui väheitellen viiteensataan, ja Krohn lakkautti sen.

## Lähteet
Col de Pierre Pertuis

**Col de Pierre Pertuis** on Juravuoristossa Sveitsissä sijaitseva sola, joka yhdistää Birsejoen ja Suzejoen laaksot sekä Tavannesin ja Sonceboz'n kylät toisiinsa. Solan korkeus on 827 metriä mpy.

## Historiaa
Roomalaiset rakensivat solaan tien ensimmäisen vuosisadan jälkimmäisellä puoliskolla. Solatietä on parannettu useaan otteeseen, kunnes sen merkitys väheni merkittävästi vuonna 1997, kun solan ali rakennettiin tunneli moottoritien A16 rakentamisen yhteydessä. Rautatietunneli solan ali rakennettiin jo vuonna 1874.

Sola on saanut nimensä latinankielisestä ilmauksesta *petra pertusa* (rikottu kivi).

## Lähteet
*
* 

## Aiheesta muualla


Kuva: Pierre Pertuis - Ancienne voie et passage 02.jpg| Ikivanhan solatien lyhyt tunneli.
Kuva: Inscription romaine - Col de Pierre Pertuis (CH).jpg | Vanha roomalaisajan kyltti solassa.
Kuva: Arbeitsgruppen an Strassenkorrektur Pierre - Perluis - CH-BAR - 3238072.tif | Solatietä parannetaan 1910-luvulla.
Black Point

**Black Point** on yksi Bahaman hallintoalueista. Se kattaa useita pikkusaaria Exuman saaristossa. Black Point on saanut nimensä pienestä Black Pointin kylästä, jossa sijaitsee alueen hallinnollinen keskus. Kylä sijaitsee Great Guana Cayn saarella. Muut hallintoalueen asutut saaret ovat Staniel Cay ja Little Farmers Cay. Yhteensä Black Pointin alueella on 414 asukasta.

## Lähteet

## Aiheesta muualla
*Black Point Bahamas Cruisers Guide
Raatokuoriaiset

**Raatokuoriaiset** (Silphidae) ovat haiskiaismaisten yläheimoon kuuluva kovakuoriaisheimo. Sen entinen nimi oli **haiskiaiset**. Raatokuoriaisten heimo jakautuu kahteen alaheimoon: Nicrophorinae ja Silphinae.

Heimoon kuuluu muun muassa turkkiloiden (*Nicrophorus*) suku, johon kuuluvia lajeja ovat esimerkiksi mustaturkkilo (*Nicrophorus humator*), tutkijaturkkilo (*Nicrophorus investigator*), pikkuturkkilo (*Nicrophorus vespilloides*) ja karvaturkkilo (*Nicrophorus vespillo*). Muita Suomessa esiintyviä raatokuoriaisten heimoon kuuluvia sukuja ovat: *[[Necrodes]]*, aitohaiskiaiset (*Thanatophilus*), *[[Oiceoptoma]]*, juomuhaiskiaiset (*Aclypea*), *[[Dendroxena]]*, sysihaiskiaiset (*Silpha*) ja *[[Phosphuga]]*, ainoa laji etanahaiskiainen (*Phosphuga atrata*).

## Ulkonäkö ja koko

Raatokuoriaiset ovat kooltaan isoja. Ne ovat väriltään tummia. Turkkiloilla on selässään punaisia tai keltaisia juovia tai täpliä.

## Ravinto

Raatokuoriaiset syövät yleensä mätäneviä eläinjätteitä. Niillä on erittäin hyvä hajuaisti ja ne löytävät tuntosarviensa avulla haaskan jopa usean kilometrin päästä. Raatokuoriaiset ovat myös hyviä lentäjiä ja voivat saapua ravinnon ääreen melko kaukaakin. Osa lajeista syö kasveja.

## Lähteet

## Aiheesta muualla
*Suomen Lajitietokeskus: Raatokuoriaiset (''Silphidae'')
*Määrityssivu Suomen raatokuoriaisista: https://sites.google.com/view/raatokuoriaiset/home
*Ötökkätieto: Haiskiaiset, turkkilot (Raatokuoriaiset) Silphidae
*Bug Guide: Family Silphidae - Carrion Beetles 
*University of Michigan, Animal Diversity Web (ADW): Silphidae carrion beetles
Angry Birds Go!

**Angry Birds Go!** oli Rovio Entertainmentin kehittämä *[[Angry Birds]]* -peli. Pelin tapahtumat sijoittuvat muista *Angry Birds* -peleistä poiketen kolmiulotteiselle Piggy Islandille.

## Kehitys
Kesäkuussa 2013 Rovio Entertainment julkaisi trailerin pelistä. Se julkaistiin myöhemmin samana vuonna E3-messuilla. *Angry Birds Go!* oli yksi ensimmäisistä mobiilipeleistä, joka julkaistiin samaan aikaan neljälle eri käyttöjärjestelmälle.

## Pelaaminen
Muista *[[Angry Birds]]* -peleistä poiketen *Angry Birds Go!*:ssa lintuja ei ammuta ritsoilla päin possuja, vaan linnut ajavat autoilla alamäkeä ja grafiikka on kolmiulotteista. Pelin idea on kerätä ajoista kolikoita, joilla pelaaja voi esim. tehdä autostaan nopeamman. Pelaaja voi itse valita, millä linnulla pelaa, kunhan on ensiksi saanut linnun auki. *Angry Birds Go!*:ssa on eräänlainen väsymysmittari, joka kertoo, kuinka väsynyt lintu on. Jos lintu on erittäin väsynyt, sillä ei voi pelata vaan se tulee vaihtaa.

Jokaisella linnulla on erikoisvoima, jonka voi käyttää kerran ajon aikana, ellei maksa pelin sisäisiä timantteja. Esimerkiksi Red voi liikkua nopeasti vähän aikaa eteenpäin.

### Kilpailutyypit
Jokaisella tasolla on viisi eri kilpailua:

* *Race*-normaali kilpailu seitsemää muuta kilpailijaa vastaan
* *Time Boom* -yksinpeli, jossa taso pitää läpäistä tietyn ajan aikana
* *Versus*-kaksinpeli tietokonetta vastaan
* *Fruit Splat* -yksinpeli, jossa täytyy ajaa hedelmien läpi keräten niitä
* *Champion Chase* -kaksinpeli uutta vastustajaa vastaan

## Lähteet

## Aiheesta muualla
* Verkkosivut
Angry Birds Friends

**Angry Birds Friends** on Rovio Entertainmentin tekemä peli. Peliä voi pelata Facebookin kautta, jolloin näkee ystävien tulokset ja voi kilpailla heidän kanssaan.
Pasi Pihamaa

**Pasi Pihamaa** (s. 17. syyskuuta 1972 Helsinki) on suomalainen jalkapallovalmentaja ja entinen jalkapalloilija.

Pihamaa pelasi Veikkausliigassa 43 ottelua ja teki yhden maalin. Hän saavutti yhden SM-pronssin.

## Ura

### Pelaajaura

Pihamaa aloitti pelaajauransa aikuisten tasolla Käpylän Pallossa Kolmosessa, josta hän vuonna 1993 siirtyi eteenpäin Ykkösen Helsingin Ponnistukseen. Kausi 1994 oli joukkueelle menestys, sillä se voitti tuolla kaudella sarjansa ylivoimaisesti ja nousi siten Veikkausliigaan. Siellä Ponnistuksen taso ei kuitenkaan riittänyt ja se putosi kauden jälkeen sarjaporrasta alaspäin. 1996 Pihamaa siirtyi kolmen kauden ajaksi PK-35:een, joka nousi kahtena kautena peräkkäin sarjaporrasta ylöspäin aina Kakkosesta Veikkausliigaan. Pihamaa puolestaan käväisi kausien välissä Belgian toiseksi korkeimmalla sarjatasolla pelanneissa Denderleeuwissa ja Hammessa. Kaudeksi 1999 PK-35 muuttui FC Jokereiksi Hjallis Harkimon ostettua seuran. Pihamaa puolestaan siirtyi tuolloin Ykkösen Honkaan. Kaudella 2000 hän edusti samalla sarjatasolla Atlantista ja 2001 HIFK:ta. Tämän jälkeen hän käväisi Englannin seitsemänneksi korkeimmalla sarjatasolla pelanneessa Billericay Townissa, josta hän palasi 2002 jälleen Honkaan.

### Valmennusura

Valmennusuransa hän aloitti vuonna 2003 Kakkosen Atlantis FC:ssä, jonka hän nosti kaudella 2004 Ykköseen. Kaudella 2006 Atlantis Pihamaan johdolla taisteli viimeiselle kierrokselle asti noususta Veikkausliigaan, mutta hävisi kuitenkin ratkaisevan ottelun AC Oululle. Pihamaan ja Atlantiksen tiet erkanivat ennen kauden 2007 alkua, jonka jälkeen hän siirtyi uudelleen alasarjoista nousseen PK-35:n apuvalmentajaksi. Saman vuoden heinäkuussa hän jatkoi sieltä eteenpäin Someron Voimaan, joka oli tuolloin ajautunut Kakkosen putoamistaistoon. Pihamaa ei kuitenkaan pystynyt hilaamaan joukkuetta kuiville. 

Kaudeksi 2008 hän palasi valmentamaan jälleen Helsinkiin, kun hän aloitti HIFK:n valmentajana. Elokuussa Pihamaa kuitenkin siirtyi takaisin Atlantiksen Abdou Talatin lähdettyä tehtävästä. Seuraavalla kaudella Atlantis ajautui sekavaan tilaan, kun seurassa oli kesken kauden pelaajakato maksamattomien palkkojen vuoksi. Se hankki tilalle joukon liettualaisia pelaajia ja Pihamaa korvattiin niin ikään liettualaisella Saulius Sirmeliksellä.

Kauden 2010 Pihamaa aloitti PK-35 Vantaan apuvalmentajana, mutta nousi jo toukokuussa päävalmentajaksi seuran erotettua Mikko Lappalaisen. Pihamaa puolestaan erotettiin heinäkuussa 2013. Kaudeksi 2014 hänet nimitettiin HJK:n B-juniorien valmentajaksi. Kaudesta 2015 lähtien Pihamaa on toiminut HJK:n naisten edustusjoukkueen päävalmentajana.

## Lähteet
Swings Both Ways

**Swings Both Ways** on brittiläisen muusikon Robbie Williamsin kymmenes studioalbumi. Se julkaistiin 15. marraskuuta 2013 ja se myi yli 100&nbsp;000 kappaletta ensimmäisen viikon aikana. *Swings Both Waysiltä* julkaistiin singleinä kolme kappaletta. Kriitikoiden vastaanotto oli ristiriitainen.

Albumi debytoi Suomen virallisen listan sijalla 18.

## Kappaleet
#
#
#
#
#
#
#
#
#
#
#
#
#

### Deluxe Edition
#
#
#

## Arviot
* Daily Express: 
* The Guardian: 

## Aiheesta muualla
* Swings Both Ways discogs.com -sivustolla

## Lähteet
László III Kán

** László III Kán** () oli unkarilainen aatelinen, joka toimi Transilvanian voivodina vuonna 1315. Hänen isänsä ja entinen Transilvanian voivodin László II Kánin kuoltua hän nimitti itse itsensä voivodiksi. Unkarin kuningas Kaarle Robert ei kuitenkaan koskaan tätä vahvistanut. Lászlón isoisä Kánin László toimi Transilvanian voivodina vuosina 1261 - 1264 kuningas Béla IV aikakaudella. 

## Katso myös
* Luettelo Transilvanian ruhtinaista

## Lähteet
* 
* 

### Viitteet
The Girl with the Dragon Tattoo

**The Girl with the Dragon Tattoo** on vuonna 2011 ensi-iltansa saanut psykologinen jännityselokuva, jonka on ohjannut David Fincher. Se perustuu ruotsalaisen Stieg Larssonin romaaniin *[[Miehet jotka vihaavat naisia]]* (2005), jonka on sovittanut käsikirjoitukseksi Steve Zaillian. Elokuvan päärooleissa ovat Daniel Craig ja Rooney Mara. Elokuvassa maineensa menettänyt toimittaja Mikael Blomkvist (Craig) alkaa tutkia 40 vuotta vanhaa nuoren naisen katoamistapausta. Blomkvistia avustaa hakkeri Lisbeth Salander (Mara).

Fincherin elokuva on romaanin toinen elokuvasovitus – kaksi vuotta aiemmin sai ensi-iltansa Niels Arden Oplevin ohjaama ruotsinkielinen elokuva *[[Miehet jotka vihaavat naisia (elokuva)|Miehet jotka vihaavat naisia]]* (2009).

*The Girl with the Dragon Tattoo* sai ensi-iltansa 12. joulukuuta 2011 Odeon Leicester Squaressa, Lontoossa. Elokuva oli sekä kaupallinen että arvostelumenestys tuottaen 232,6 miljoonaa dollaria 90 miljoonan budjettia vasten. Kriitikot kehuivat Craigin ja Maran näyttelysuorituksia sekä elokuvan synkkää tunnelmaa. Elokuva palkittiin muun muassa parhaan leikkauksen Oscar-palkinnolla; Mara sai roolistaan parhaan naispääosan Oscar-ehdokkuuden.

## Näyttelijät

## Lähteet

## Aiheesta muualla
* 
*
Cha Bum-kun

**Cha Bum-Kun** (s. 22. toukokuuta 1953) on eteläkorealainen pelaajauransa lopettanut jalkapalloilija, jonka pelipaikka oli hyökkääjä. Hän on Etelä-Korean jalkapallomaajoukkueen eniten maaleja tehnyt pelaaja ja oli vuoteen 2002 saakka myös eniten maaotteluita pelannut eteläkorealainen. Hän pelasi 134 maaottelua ja teki niissä 58 maalia vuosina 1972–1986. Cha pelasi uransa aikana kotimaansa liigassa sekä Saksan Bundesliigassa SV Darmstadt 98:n, Eintracht Frankfurtin sekä Bayer 04 Leverkusenin riveissä. Saksan ajoilta hän sai myös lempinimen **Tscha Bum**, joka tuli hänen nimestään ja loistavasta pallonpotkaisutyylistään. Hän pelasi Etelä-Korean maajoukkueessa 121 maaottelua. Cha on 181 senttimetriä pitkä. Hän edusti Etelä-Koreaa vuoden 1986 maailmanmestaruuskilpailuissa pelaajana ja vuoden 1998 maailmanmestaruuskilpailuissa hän toimi Etelä-Korean päävalmentajana. Valmennusurallaan Cha valmensi myös muun muassa eteläkorealaista Suwon Samsung Bluewingsiä.

## Yksityiselämä
Chan poika Cha Du-Ri on myös jalkapalloilija. Puolustajana pelaava Cha nuorempi edustaa K League Classicissa pelaavaa FC Seoulia ja kuului myös Etelä-Korean miehistöön vuoden 2010 maailmanmestaruuskilpailuissa.

## Lähteet
* http://www.transfermarkt.com/en/

### Viitteet